Københavns Adresseavis, 1765-09-18
Vexel Commissionerne. Dette mit Avertissement er alt det, som har opbragt Monsr. Svensen, Skoleholder ved Tydske Kirkes fattige Skole, til den over hele Byen, ja over hele Landet og videre bekiendtgjordte Allarm, i hvilken jeg saa ofte udraabes af ham, som Anthor rixæ. Jeg agter her ikke at disputere med ham om hans saa meget beraabte Jndsigt i at give Nagel nye Tal og Algebraiske Kunst-Stykker, eftersom jeg lige saa meget beundrer deres Forstand, som veed og kand bruge hiin høye Algebra til Nytte i Videnskabens Forbedring, som jeg bejamrer deres Tids=Spilde, der hverken har lært eller bruger den til andet end pedantisk Pralere. Det eneste jeg søger, er at holdes for, men endnu mere, at være en god og nyttig Skoleholder, der baade kand og vil grundig oplære Ungdommen i alt det, der kand gjøre dem til beqvemme og nyttige Borgere. Hvorfore jeg uden Ærgrelse, skiøndt ikke uden Medynk, kand see Monsr. Svensen knytte Kunde paa Knude paa den Strikke, han vist nok selv vil hænge udi. Langt mindre vil jeg her betale hans Ondskabs fulde Bitterhed med lige Myndt. Ney, han har straffet sig selv alt for haardt; og jeg elsker de Unge for høyt til, at jeg skulle formere den Foragt og de slette Tanker, som saa aabenbar en Ubesindighed nødvendig maae efterlade sig, ey allene i de Gamles, men og i de unge Disciplers Hierter. Men min Hensigt er allene, at afvise en Deel personlige beskyldninger, som ere gjordte imod mig i sær, i det Monsr. Svensen sidst har indrykket i No. 96. af Adresse=Contoirets Aviserne; thi, endskiøndt jeg troer, at Publicum uden min Giendrivelse, af Monsr. Svensens øvrige Opførsel vil slutte, at han gjerne ville paadigte mig ugrundede Beskyldninger, saa maatte man dog med rette tvivle paa, at nogen skulle være uforskammed nok til at lyve angaaende facta, som til deels ved øiensynlige Beviis hvert Øyeblik kand igiendrives. Jeg mener derfore en ordentlig Egen=Kierlighed og til deels mit Embedes Nytte forbinder mig til at bekiendtgiøre for Publico, at Monsr. Svensen uden mindste Grund iblandt andet har løyet i følgende Puncter: 1) At jeg ingen Bestalling har; hvilket jeg lættelig kand igiendrive for enhver, som forlanger det, ved min Bestalling af Høy= og Velædle Magistraten her i Staden. dateret den 14 Mai 1747. 2) At jeg selv forretter mit Embede, er noget, som alle mine Discipler, som jeg har havt, og endnu har, allerbest kand bevidne, og enhver for nærværende Tid kand see, som vil besøge mig under Skole Timerne. 3) At jeg har leyet andre til at skrive imod ham, er noget han skammelig lyver, og ikke meere er i Stand til at bevise, end om jeg vilde sige, at han har aftryglet hans Bekiendtere de Regne=Stykker, som han har gjordt sig saa meget til af; Og hvad kunde man ikke sige om Monsr. Svensen, ja endog om det skikkeligste Menneske, naar man maatte sige Alting uden at skulle bevise det. 4) At han klager over Skole=Holdere, som griber, Skole=Væsenet, som ultimum refugium, skiøndt de forstaaer sig lige saa meget paa det, som et Sviin (det er etaf hans modeste Jndfald) paa Noderne i Musiqven, kand man vel ikke ansee for andet end en Klage over min Ubeqvemhed, jeg i hans Tanker har til Skole-Embedet. Det er mig kiert, at et Menneske, som tør lyve saa aabenbar i andre Ting, dog her maae bruge nogen Omsvøb: Det viser han endnu har mindre Grund for sig heri end i andre Ting. Dog tiener til Giensvar: At Monsr. Svensens Omdømme om min Duelighed eller Uduelighed er mig en gandske ligegyldig Ting. Jeg har beviist min Duelighed for dem som baade burde og kunde dømme derom, og kand om samme fremvise Attester fra Hr. ConsistorialRaad Rohne, Doctor Hauber, Provst Hviid, Hr. Brorson og Magister Bluhme. Vor allernaadigste Konge har anseet disse for saa gyldige, at Hans Majestet ved en allernaadigst Bevilling dat Christiansborg den 30 Jan. 1756, har erklæret mig ligesaa beqvem til Embedet, som en studeret Person; Dette giør dog Monse Svensen vel ikke til Intet. Desuden tør jeg uden Skamme beraabe mig paa mange levende Beviser af dem jeg ey allene har oplært, men endog tillige opdraget, som nu tildeels besidder vigtige Embeder. Det vil vare længe inden Monsr. Svensen med al sin indbildte Beqvemhed kand anføre saadanne Beviser i Kiøbenhavn; Om han, det Sted han kom fra, har stiftet noget Godt og Nyttigt, eller allene viist samme Trættekierhed, som han i saa kort en Tiid her har givet saa stort et Mester Stykke paa; Det kand de, som kiendte ham derfra, bevidne om. Endelig 5) skriver Han om sig selv, at han ikke har faaet Skole=Videnskabet med sin Kone, dermed vil han ved ogsaa hemmelig give Læserne at forstaae, at jeg har faaer Skole=Embedet med min Kone; Dette er først en stor Ul sandhed; thi jeg fik Skole=Embedet efter Skoleholder Ernst Beck, som blev voceret til Cantor i Schenefeld ved Jtzehoe desuden, var det end Sandhed, sees ikke hvad Ondt der var udi, naar Personen selv har viist sin Dygtighed.